**נאום מפקד מג"ב בטקס החלפת פיקוד- מג"ב ירושלים- 21.4.21**

**מפקד מחוז ירושלים ידידי - ניצב דורון תורג'מן**

**מפקד מג"ב ירושלים הנכנס, תת ניצב מאיר אליהו**

**ס' מ' מג"ב ירושלים נצ"מ טל שקמה.**

**ספ"כ מחוז ירושלים**

**ספ"כ משמר הגבול**

**ספ"כ מג"ב ירושלים.**

**משפחת אליהו היקרה**

**מכובדיי כולם!**

**" עַל חוֹמֹתַיִךְ יְרוּשָׁלַ‍ִם הִפְקַדְתִּי שֹׁמְרִים כָּל הַיּוֹם וְכָל הַלַּיְלָה"** (כמאמר הנביא ישעיהו) אז גם היום, לשומרים בני דורנו, זכות גדולה לצד שליחות ואחריות אדירה.

* "**אם לארץ נשמה**- הרי ירושלים היא נשמתה של ארץ ישראל" אמר דוד בן גוריון

ואני אוסיף, אם לעם ישראל יש לב, הרי, ירושלים -ליבו הפועם של העם היהודי.

* השיר הַכֹּתֶל שנכתב ב 1953 ע"י יוסי גמזו,

**הכותל - אֵזוֹב וַעֲצֶּבֶת,
הַכֹּתֶל- עוֹפֶרֶת וָדָם.
יֵשׁ אֲנָשִׁים עִם לֵב שֶׁל אֶבֶן,
יֵשׁ אֲבָנִים עִם לֵב-אָדָם.**

* עיר בה כל אבן מספרת היסטוריה בת אלפי שנים, עיר בה נלחמו שאול ודוד, עיר בה התפתחו מסורות האומה, גם היום , שוקקת חיים, בה דרים בכפיפה אחת אינספור ניגודים. עיר אשר על חומותיה זכינו והופקדנו כשומרים.
* בשבוע הבא החייל יציין את יום הקמתו, ב 26 באפריל 1953, ומיום הקמת החיל, התייצבו חובשי הכומתות הירוקות לשמור ולהגן על עיר הבירה, אשר לימים חוברה לה יחדיו.
* דורות חלמו להגיע לירושלים, ואנו זכינו לשמור ולהגן על העיר. בעיתות שמחה וכאב, בימי חג תשרי וניסן ובימי פעילות עויינת וטרור מתמשך. אשר לבש צורה משתנה כל פעם.ואתגר אותנו להתפתח ולהיות נכונים לעמוד על המשמר איתן ולהגן.
* עם השנים האתגרים הפכו למורכבים יותר, לצד המתחים הקיימים בקרב הפסיפס החברתי והשבטים השונים, המכילים את החברה הישראלית, כך גוברת רגישותן ומעצימה את השליחות והאחריות הנתבעת ממפקדי ולוחמי מג"ב ירושלים.
* בין משימות הביטחון השוטף שאינו מניח לרגע, הפשיעה לגווניה, דרך השמירה על המקומות הקדושים, והסדר הציבורי, ממשימותיה העיקריים של כל שוטר במשטרת ישראל, אנו מחויבים להקפיד ולשמור על הזכות להביע מחאה, ומנגד לפעול בנחישות למניעת פגיעה בשלטון החוק. ולהוות כוח מרתיע בעל עוצמה.
* **מפקד המחוז, דורון ידידי**, זאת המשמרת שלך, כמו הכוהנים במקדש. אתה מופקד על המחוז הרגיש ביותר, עיני כולם, נשואות למתרחש כאן בבירת ישראל.

אני מחזק ידיך ומבקש שתטיל על המרחב אחריות ומשימות רבות. כתפיהם של המפקדים והלוחמים רחבים דיים והם נכונים לכך ומאומנים לכך.

* מרחב מג"ב ירושלים זוכה היום למפקד חדש עתיר ניסיון פיקודי ומבצעי.
* **מאיר,** אתה מקבל לידיך מרחב עם עוצמות אדירות, עם מסורת איתנה ומורשת מפוארת, אני בטוח שתדע להוביל עם פקודיך להיות שומרי החומות המקצועיים והאיכותיים ביותר.
* אני מבקש להוקיר תודה לניצב משנה טל שיקמה, ממלא מקום מפקד מג"ב ירושלים, על האופן שבו הובלת וניהלת את המרחב בחודשים האחרונים. ביצעת זאת באופן ראוי להערכה.
* למשפחות היקרות, אני מוקיר לכם תודה והערכה, על התמיכה המחזקת, במפקדים שלנו לאורך כל הדרך ועל זו הצפויה, במעלה הדרך.
* בימים הקרובים נציין את **חג יום ירושלים**, אולם כאן תמיד יש יום ירושלים, ועבור ירושלים ראוי
* שנזכור את שלושים ושמונה חללים של מג"ב ירושלים שנפלו בהגנת העיר בעומדם על המשמר, ומסרו נפשם על קדושת השם, העם והארץ.
* אסיים בברכת כהנים שציווני הבורא לברך אתכם - "יברכך ה' וישמרך, יאר ה' פניו אליך ויחונך, ישא ה' פניו אליך וישם לך שלום, ושמו את שמי על בני ישראל ואני אברכם".
* ביום ראשון הקרוב, הבא עלינו לטובה, בני העדה הדרוזית במגב ירושלים ובחיל בכלל, יציינו את החג, נאבי שועייב., מאחל, וכאל עאם ואינתום בחייר - חג שמח .
* מודה למי שעסקו במלאכת ארגון הטקס המכובד.